ลุ้น SET เปิดบวก รับแรงเก็งงบ “แบงก์-พลังงาน”  
โบรกมองตลาดหุ้นไทยแกว่งไซด์เวย์ คาดรับแรงเก็งกำไรงบไตรมาส 1/66 ของกลุ่มแบงก์-กลุ่มพลังงาน พร้อมให้แนวต้าน 1,600 จุด แนวรับ 1,580 จุด
โบรกมองตลาดหุ้นไทยแกว่งไซด์เวย์ คาดรับแรงเก็งกำไรงบไตรมาส 1/66 ของกลุ่มแบงก์-กลุ่มพลังงาน พร้อมให้แนวต้าน 1,600 จุด แนวรับ 1,580 จุด
17 เม.ย. 2566

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดแกว่งไซด์เวย์ เนื่องจากตลาดยังไร้ปัจจัยใหม่ หลังจากในช่วงวันหยุดสงกรานต์ที่ผ่านมาตลาดหุ้นต่างประเทศตอบรับปัจจัยตัวเลขเงินเฟ้อสหรัฐออกมาใกล้เคียงกับคาดไปแล้ว และเช้านี้ตลาดหุ้นอื่นในภูมิภาคเอเชียเปิดมาส่วนใหญ่บวกและลบสลับกัน
อย่างไรก็ตาม ตลาดบ้านเราคาดว่าจะมีแรงหนุนจากการเข้าเก็งกำไรงบไตรมาส 1/66 กลุ่มแบงก์ที่จะเริ่มทยอยประกาศในสัปดาห์นี้ รวมถึงกลุ่มพลังงานที่คาดว่าผลการดำเนินงานในไตรมาส 1/66 จะออกมาดีน่าจะช่วยหนุนดัชนีได้
ให้แนวต้าน 1,600 จุด และ แนวรับ 1,580 จุด
 